Diari Oficial de la Generalitat Valenciana


Sumari del DOGV 1265, del 15-03-1990 (1990/816856)

ORDRE de 27 de febrer de 1990, de la Conselleria d'Agricultura i Pesca, per la qual es regulen diverses modalitats d'ajudes a les Organitzacions Professionals Agràries per les activitats a realitzar en el 1990.
------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/02/27/(1)/dof/vci/html**

### Dades del document

Número de DOGV
:   1265

Data del DOGV
:   15-03-1990

Secció del DOGV
:   DISPOSICIONS GENERALS

Número del document
:   1990/816856


Data del document
:   27-02-1990

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 27 de febrer de 1990, de la Conselleria d'Agricultura i Pesca, per la qual es regulen diverses modalitats d'ajudes a les organitzacions professionals agràries per les activitats que han de realitzar en 1990.  
Les organitzacions professionals agràries, representatives dels interessos dels productors agraris, realitzen a la Comunitat Valenciana activitats que reforcen les accions del Consell a favor de l?interés agrari valencià.  
La Conselleria d?agricultura i Pesca vol mantenir per al 1990 les mesures de foment dels programes d'activitats desplegats per aquestes organitzacions, amb la voluntat també de donar-les el suport institucional que calga per tal que es consoliden com a instruments d'articulació dels llauradors valencians, els quals constitueixen un dels programes estratègics del Programa Econòmic Valencià II.  
Per tot açò,  
ORDENE  
Article primer Objecte  
La Conselleria d?agricultura i Pesca subvencionarà les organitzacions professionals agràries, com a entitats representatives dels interessos dels llauradors, integrades en el Comitè d'Organitzacions Professionals Agràries de la Comunitat Europea; i no es consideren com a tals, doncs, els sindicats de treballadors per compte d'altri, encara limitats al sector agrari.  
Aquestes subvencions es donaran a les organitzacions professionals agràries per les activitats que realitzen en 1990, a l?àmbit territorial de la Comunitat Valenciana.  
Article segon. Sol·licituds  
Cada organització professional agrària haurà de presentar un projecte únic d'activitats per al conjunt del territori de la Comunitat Valenciana. Aquest projecte serà també únic, cas d'organitzacions professionals agràries coordinades o vinculades entre si, o integrades en una organització superior.  
El termini de presentació de sol·licituds, adreçades a la Secretaria General de la Conselleria d?agricultura i Pesca, acabarà el 15 de juny de 1990, a excepció de les ajudes pels conceptes de cooperació amb l'Administració i de confecció de material divulgatiu.  
A l?escrit de sol·licitud caldrà adjuntar el projecte d'activitats i sense excepció, la documentació següent:  
a) Acreditació de la representació de la persona sol·licitant.  
b) Declaració on conste el nombre de seus obertes en la data d'entrada en vigor d'aquesta ordre, siguen aquestes en  
propietat de l?organització o en règim de lloguer, acompanyant documentació justificativa o acreditació per l'autoritat municipal.  
c) Declaració sobre la plantilla de l?organització i la qualificació dels treballadors en la data d'entrada en vigor d'aquesta disposició, adjuntant els documents acreditatius (TC1 i TC2) i la justificació acadèmica dels empleats.  
Cas que l'import de les ajudes sol·licitades supere les disponibilitats pressupostàries, les dades aportades sobre el nombre de seus i plantilles de les organitzacions es prendran en compte per al repartiment de les ajudes, la reducció de les quals sobre les establertes en aquesta ordre serà menor quan més extensa siga la xarxa de seus i major la dotació de personal de l'organització.  
Article tercer. Activitats d'informació i divulgació  
Es donaran ajudes específicament per a la realització de conferències i xerrades de caràcter informatiu, relatives a temes agraris, en particular, de caràcter general (organitzacions de productors agraris, assegurances agràries, normes sectorials i generals de la CEE, ajudes i auxilis de l'administració agrària).  
La subvenció consistirà en un import fix de 20.000 pessetes per conferència o xarrada.  
En relació amb aquesta modalitat de subvenció, s'inclourà en el projecte una memòria descriptiva de les activitats d'aquesta naturalesa, amb indicació del calendari de realitzacions, localitats i temes a tractar.  
Se subvencionarà també, fins al 50 per 100 del cost, amb un límit màxim de 300.000 pessetes, l?edició de material de divulgació agrària. Per a la sol·licitud d'aquesta modalitat d'ajuda caldrà presentar una memòria d'objectius, text original i il·lustracions, sobre els quals informarà tècnicament la Comissió de Publicacions de la conselleria.  
Article quart. Adquisicions de béns  
Se subvencionaran les adquisicions de béns mobles (mobiliari i equips d'oficina que tinguen caràcter inventariable, vehicles i aparells destinats a la reproducció impresa o àudiovisual) i immobles (locals destinats a utilització com a oficines de representació pública), fins a un import màxim equivalent al 85 per 100 del valor, amb el límit de subvenció de 2.000.000 pessetes, cas de l'adquisició d'immobles.  
Per a la sol·licitud d'aquesta modalitat de subvenció, caldrà descriure els béns, la localització, cas d'immobles; i la destinació, cas del mobiliari. Les entitats sol·licitants hauran d'acreditar estar al corrent de les obligacions fiscals i de les de la Seguretat Social.  
Les organitzacions beneficiàries tindran l?obligació de mantenir la destinació dels béns adquirits a la finalitat que en fou assenyalada a la petició corresponent. En qualsevol cas, els béns immobles no podran ser alienats, arrendats ni cedits sense l'autorització expressa de la Conselleria d'agricultura i Pesca; cas contrari, la subvenció concedida revertirà a la conselleria. Amb aqueix efecte, l?immoble es constituirà com a garantia de l?obligació, que figurarà expressada en el títol públic d'adquisició.  
Article cinquè. Cooperació amb l'administració  
Seran objecte de subvenció, d'acord amb el barem dels paràgrafs següents, les activitats de cooperació directa amb l'administració agrària.  
Per l'assessorament i assistència als llauradors, en la tramitació d'expedients d'ajuda a l'empara del Reial Decret 808/1987, per a la millora de les estructures de les explotacions agràries, relatives a les modalitats de primes a la primera instal·lació de llauradors joves, i ajudes per a inversió de Plans de Millora, se subvencionarà cada expedient amb 30.000 pessetes.  
Per l'assessorament i assistència en les altres modalitats d'ajuda recollides en el Reial Decret 808/1987 (ajudes per a introducció de la comptabilitat, ajudes a agrupacions d'agricultors, ajudes per a zones de muntanya i desfavorides, i ajudes per a millores forestals a les explotacions agràries), i en els expedients d'ajudes per a la racionalització en l?ús de l'aigua de reg i d'ajudes complementàries per a zones de muntanya i desafavorides, se subvencionarà amb 5.000 pessetes per expedient.  
L'import de la subvenció serà de 1.250 pessetes per expedient per l'assessorament en aquells que requeresquen la tramitació de la sol·licitud i algun altre document addicional, com els d'auxilis econòmics a zones d'ordenació d'explotacions, ramaderia extensiva, ajudes d'adquisició i utilització en comú de maquinària i altres mitjans de producció, i ajudes per reestructuració i reconversió de la vinya.  
Per l'assessorament en la tramitació estricta de les sol·licituds d'auxili, i també cas de les primes en el sector oví, l?import de la subvenció per expedient serà de 500 pessetes.  
Es concediran ajudes, aplicables excepcionalment també als sindicats agraris, pel concepte d'assistència a les reunions convocades per la Conselleria d?agricultura i Pesca, que seran de 3.100 pessetes per sessió, més 20 pessetes/km, en concepte de despeses de transport, a càrrec del capítol II dels pressuposts del programa 711.10.  
Article sisé. Jornades i congressos  
La realització de jornades i congressos serà objecte d'ajudes, a petició de les organitzacions professionals agràries, i consistiran en:  
a) El 50 per 100 del pressupost quan l?àmbit d'actuació siga de caràcter internacional, amb assistència de tècnics estrangers i participació d'organitzacions internacionals, fins a un màxim d'1.500.000 pessetes.  
b) El 40 per 100 del pressupost en la resta de casos, fins a un màxim de 600.000 pessetes.  
Les organitzacions professionals agràries que concórreguen a la Fira d'Octubre rebran una ajuda del 100 per 100 del cost de l'arrendament de l?estand, amb un límit màxim de 250.000 pessetes, havent de presentar, a la Conselleria d'Agricultura i Pesca, el pre-contracte amb la Fira Mostrari Internacional.  
Article seté. Activitats de formació professional  
Se subvencionaran les activitats de formació professional agrària en qualsevol de les modalitats establertes en l?ordre de la Conselleria d?agricultura i Pesca del 26 de gener de 1987, amb el 70 per 100 del cost, amb els límits següents:  
- cursos de capacitació professional agrària, 600.000 pessetes.  
- cursos, seminaris i estades de formació i perfeccionament. 300.000 pessetes  
- cursos de formació complementària per a la instal·lació de llauradors joves, 300.000 pessetes.  
Si els cursos, seminaris i estades de formació i perfeccionament es fan a qualsevol país de la CEE, la subvenció serà fins el 50 per 100 de les despeses, amb un límit de 750.000 pessetes.  
A les sol·licituds caldrà adjuntar una memòria on conste: denominació del curs, objectiu, temari, assistents prevists i la seua relació amb l'activitat agrària, llista del professorat i la seua titulació, nombre d'hores lectives, dates, horari i pressupost per capítols d'ensenyament, professorat, desplaçaments, manteniments i altres despeses.  
Article vuitè. Comprovació i justificació  
La Conselleria d?agricultura i Pesca farà les comprovacions adients sobre la correcta aplicació als seus fins de les ajudes concedides.  
En qualsevol cas, les organitzacions subvencionades hauran de justificar l'aplicació, perquè siga efectuat el pagament, pels mitjans següents:  
1. Per a les del 1r. paràgraf de l'article 3r., s'acreditarà documentalment mitjançant: a) declaració jurada del representant de l'organització, on s'assenyalen els actes realitzats, localitat, data, tema tractat i nombre d'assistents; b) còpia de la comunicació a l'autoritat municipal per l'organització professional agrària que se celebrarà l'acte.  
2. Per a les previstes en l'article 4t. s'acreditarà documentalment l'adquisició, cas de béns immobles, mitjançant certificació del Registre.  
3. Per a les de l'article 5é, les organitzacions trametran mensualment la relació de les prestacions que, en matèria d'assessorament, hagen realitzat, sobre la qual informaran els serveis corresponents.  
4. Per a les ajudes del darrer paràgraf de l'article 3r i les de l'article 6è, les despeses s'acreditaran mitjançant la presentació de factures originals o còpies compulsades, acompanyades, si és el cas, per exemplar divulgatiu de l'acció desenvolupada, on conste la col·laboració de la Conselleria d?agricultura i Pesca, i pel material tècnic confeccionat.  
5. Per a les ajudes de l'article 7é., es presentarà memòria descriptiva de l'activitat desplegada, amb les dades definitives, a la qual s'adjuntaran els justificants de les despeses realitzades.  
DISPOSICIO DEROGATORIA  
Derogar l?ordre de la Conselleria d?agricultura i Pesca del 28 de març de 1989, que regula diverses modalitats d'ajuda a les organitzacions professionals agràries.  
DISPOSICIO FINAL  
Aquesta ordre entrarà en vigor l?endemà de la publicació en el Diari Oficial de la Generalitat Valenciana, sense perjudici de la realització anterior, dins el 1990, de les activitats objecte de subvenció.  
Valencia, 27 de febrer de 1990.  
El Conseller d?agricultura i Pesca,   
LUIS FONT DE MORA MONTESINOS


Còpia Permalink ELI